Written by on 08/02/2015 . Posted in 'n Hart soos Jesus, Kleingroepe
Kleingroep aanddiens 2 tot 8 Feb
'n Hart wat liefhet
Vertel vir mekaar wanneer dit vir jou maklik is om iemand lief te hê. En wanneer is dit vir jou moeilik?
Lees Matteus 8:1-4
2. Jesus was al sy dissipels se voete. Ook Judas s'n, al weet hy Judas gaan hom verraai. Ook Petrus s'n, al weet hy Petrus gaan hom verloën. Hoe laat dit jou voel?
3. Hoe tree jy gewoonlik op wanneer jy verontreg voel? Hoe kan Jesus se voorbeeld jou help om sulke situasies te hanteer?
Waartoe roep die Here jou nou? Is daar iemand wat jy moet vergewe of wie se voete jy moet was? Gee kans dat elkeen eers in stilte hieroor dink. As jy kan sien, deel met die groep wat die Here van jou vra. Bid vir mekaar.
Bid dat die Here julle sal help om met 'n hart soos Jesus te leef en lief te hê.
Written by on 01/02/2015 . Posted in 'n Hart soos Jesus, Gemeenteselle
Kleingroep aanddiens 26 tot 31 Januarie
'n Hart wat Omgee
• Vertel 'n storie van 'n keer wat jy regtig gevoel het iemand gee vir jou om. Wat het hulle gedoen wat jou so laat voel het?
2. Melaatsheid – die Griekse woord kan eintlik na verskillende velsiektes verwys – het dié wat daaraan gely het kulties onrein gemaak. Dit het beteken dat hulle uit die tempel uitgesluit is (en dus nie vir God kon aanbid saam met ander nie). Hulle is ook sosiaal verwerp en uitgesluit. Dit was daarom een van die mees gevreesde siektes van die antieke tyd. Die man vra nie vir Jesus om hom gesond te maak (soos sommige vertalings dit vertaal) nie, maar om hom rein te maak. Gesels saam oor hoe julle dink hierdie man se lewe gelyk het voor hy Jesus ontmoet het. Wat presies vra hy alles van Jesus?
3. Kyk weer mooi na die teks: Jesus vat aan die melaatse man! Wat beteken dit vir jou lewe – die goed waaroor jy "vuil" en/of uitgesluit of verwerp voel?
4. Jesus se "ja" vir hierdie man, is eintlik 'n "ja" vir almal wat uitgesluit is van die gemeenskap met ander in die teenwoordigheid van God. Hoe laat dit jou voel? Ontevrede? Dankbaar?
5. Wie is die mense wat ons gemeenskappe as "melaats" behandel? Wat sosiaal en/of godsdienstig uitgesluit word? Hoe kan ons met 'n hart soos Jesus teenoor hulle optree?
• Waartoe roep die Here jou nou? Hoe gaan jy in die komende week omgee?
• Bid en vra die Gees om jul oë oop te maak vir mense wat verwerp is en om julle in die week te wys waar en hoe julle vir sulke mense kan omgee.